《行经旧国诗》
隋代·孙万寿

萧条金阙远，怅望羁心愁。旧邸成三径，故园馀一丘。

庭引田家客，池泛野人舟。日斜山气冷，风近树声秋。

弱年陪宴喜，方兹更献酬。修竹惭词赋，丛桂且淹留。

自忝无员职，空贻不调羞。武骑非吾好，还思江汉游。

作者简介：孙万寿（？～608）字仙期，一字遐年，隋信都武强（今河北武强西南）人。生年不详，约卒于隋炀帝大业四年前后七年中，年五十二岁。祖宝，魏散骑常侍。父灵晖，齐国子博士。仁寿初，征拜豫章王长史，大业元年（605）转为齐王文学。当时诸王官属多被夷灭，万寿不自安，因谢病免。久之，授大理司直，卒于官，时年五十二。万寿著有文集十卷，已散佚，今存诗九首。